# CSENGŐD KÖZSÉG JEGYZŐJE

**ELŐTERJESZTÉS**

(a Képviselő-testület 2018. április 24-ei ülésére)

**TÁRGY: Átfogó értékelés csengőd község Önkormányzatának gyermekjóléti és gyermekvédelmi feladatainak ellátásáról**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 96. § (6) bekezdése szerint a települési önkormányzat a gyermekjóléti és gyermekvédelmi feladatainak ellátásáról minden év május 31-ig átfogó értékelést készít, amelyet a Képviselő-testület megtárgyal.

A gyermekjóléti és gyermekvédelmi beszámoló tartalmi követelményét a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Korm. rendelet 10. számú melléklete tartalmazza.

A Gyvt. 96.§ (6) bekezdése szerint az értékelést - települési önkormányzat esetén a képviselő-testület általi megtárgyalást követően - meg kell küldeni a gyámhatóságnak. A gyámhatóság az értékelés kézhezvételétől számított harminc napon belül javaslattal élhet a települési önkormányzat, illetve az állam fenntartói feladatainak ellátására a Kormány rendeletében kijelölt szerv felé, amely hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja.

A gyermekek védelme a gyermek családban történő nevelkedésének elősegítésére, veszélyeztetettségének megelőzésére és megszüntetésére, valamint a szülői vagy más hozzátartozói gondoskodásból kikerülő gyermek helyettesítő védelmének biztosítására irányuló tevékenység.

A gyermekvédelmi rendszer működtetése állami és önkormányzati feladat. A gyermekek védelmét pénzbeli, természetbeni ellátásokkal, személyes gondoskodást nyújtó gyermekjóléti alapellátásokkal biztosítja az önkormányzat.

Gyermekjóléti –és gyermekvédelmi feladatokat lát el az Önkormányzat, illetve a fenntartásában működő Csengőd Község Önkormányzatának Família Szociális Alapszolgáltatási Központja, valamint a Csengődi Polgármesteri Hivatal. Az átfogó értékelés mellékletét képezi.

Kérem, hogy a Képviselő-testület az önkormányzat 2017. évi gyermekjóléti és gyermekvédelmi feladatainak ellátásáról szóló átfogó értékelést az előterjesztésnek megfelelően fogadja el.

**C s e n g ő d, 2018. április 20.**

**dr. Boldoczki Krisztina sk.**

jegyző

**HATÁROZAT – JAVASLAT**

Csengőd Község Önkormányzatának Képviselő – testülete az önkormányzat 2017. évi gyermekjóléti és gyermekvédelmi feladatainak ellátásáról szóló átfogó értékelést elfogadja.

**Felelős:** polgármester

**Határidő:** 2018. május 31.

**Erről értesül:** gyámhatóság

Melléklet

**Átfogó értékelés az Önkormányzat gyermekjóléti és gyermekvédelmi feladatainak ellátásáról**

**1. A település demográfiai mutatói (különös tekintettel a 0-18 éves korosztály adataira):**

A település állandó lakosainak száma 2017. január 1. napján 2 153 fő.

A népesség korcsoportonkénti megoszlása a következő:

|  |  |  |  |
| --- | --- | --- | --- |
| **Korcsoport** | **Férfi** | **Nő** | **Összesen:** |
| 0-3 éves | 45 | 36 | 81 |
| 4-7 éves | 40 | 42 | 82 |
| 8-14 éves | 67 | 81 | 148 |
| 15-18 éves | 45 | 31 | 76 |
| 19-62 éves | 625 | 638 | 1263 |
| 63 éves - | 211 | 292 | 503 |
| **Összesen:** | **1033** | **1120** | **2153** |

A 0-18 év közötti korosztály létszáma 311 fő.

**2. Az önkormányzat által nyújtott pénzbeli, természetbeni ellátások biztosítása**

A **rendszeres gyermekvédelmi kedvezményre** való jogosultság megállapításának célja annak igazolása, hogy a gyermek szociális helyzete alapján jogosult a Gyvt. 19. § (1) bekezdésében meghatározott kedvezmények és természetbeni támogatások igénybevételére. A gyermek rendszeres gyermekvédelmi kedvezményre való jogosultságát a települési önkormányzat jegyzője állapítja meg.

**2017. december 31. napján 133 gyermek** részesült rendszeres gyermekvédelmi kedvezményben. Közülük **32** fő volt 6 éven aluli, **71** fő a 6-13 éves korosztályból, **22** fő 14-17 év közötti és 8 fő volt nagykorú.

A rendszeres gyermekvédelmi kedvezményben részesülők támogatására 1 819 000.-Ft-ot biztosított az állami költségvetés. Ezt a támogatást természetbeni támogatásként nyújtjuk a rendszeres gyermekvédelmi kedvezményben részesülőknek. Fogyasztásra készétel, ruházat, valamint tanszer vásárlására felhasználható Erzsébet-utalvány formájában.

A gyermek védelmi ellátásokról szóló 15/2016. (VIII.5.) önkormányzati rendelet pénzbeli és természetbeni ellátásokként iskolakezdési támogatást és szünidei gyermekétkeztetést.

Az önkormányzat az oktatási tanévkezdéssel járó anyagi terhek enyhítésére évi egyszeri alkalommal jövedelmi viszonyokra tekintett nélkül iskolakezdési támogatást nyújt a KT Bem József Általános Iskola Csengődi Általános Iskolája közoktatási intézményben tanulók szülőinek vagy törvényes képviselőinek részére. Az Önkormányzat a támogatást tanszercsomag formájában biztosította.

Az Önkormányzat 839 590.- Ft támogatást állapított meg.

Az Önkormányzat a Gyvt. 21/C. § (1) bekezdésének a) pontja alapján szünidei gyermekétkeztetés keretében a szülő, törvényes képviselő kérelmére a déli meleg főétkezést a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére ingyenesen biztosít a tavaszi, a nyári, az őszi és a téli szünetekben.

Az Önkormányzat a szünidei étkeztetést az őszi, téli és tavaszi szünetben a tanév rendjéhez igazodóan szünetenként az adott tanítási szünet időtartamára eső valamennyi munkanapon, illetve a nyári szünet valamennyi munkanapján köteles megszervezni.

2017. évben szünidei gyermekétkeztetésben részesült gyermekek száma:

|  |  |  |  |
| --- | --- | --- | --- |
| **Szünidő típusa szerint** | **Hátrányos helyzetű gyermek száma** | **Halmozottan hátrányos helyzetű gyermekek száma** | **Összesen** |
| **Tavaszi** |  | 1 | 1 |
| **Nyári** | 6 | 1 | 7 |
| **Őszi** | 1 |  | 1 |
| **Téli** | 1 |  | 1 |
| **Összesen:** | | | **10** |

**A gyermekétkeztetés megoldásának módjai:**

Az Önkormányzat a Gyvt. 21/A.§-a szerint köteles biztosítani a gyermekek és a tanulók számára az óvodai nevelési napokon, valamint az iskolai tanítási napokon az óvodában és a nem bentlakásos nevelési-oktatási intézményben a déli meleg főétkezést, valamint tízórai és uzsonna formájában két kisétkezést.

A Gyvt. 21/B. § (1) bekezdése szerint az intézményi gyermekétkeztetést **ingyenesen kell biztosítani**

*a* a bölcsődében, mini bölcsődében nyújtott bölcsődei ellátásban vagy óvodai nevelésben részesülő gyermek számára, ha

*aa)* rendszeres gyermekvédelmi kedvezményben részesül,

*ab)* tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,

*ac)* olyan családban él, amelyben három vagy több gyermeket nevelnek,

*ad)* olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át vagy

*ae)* nevelésbe vették;

*b)* az 1-8. évfolyamon nappali rendszerű iskolai oktatásban részt vevő tanuló számára, ha

*ba)* rendszeres gyermekvédelmi kedvezményben részesül, vagy

*bb)* nevelésbe vették;

*c)* azon *a)* és *b)* pont szerinti életkorú, rendszeres gyermekvédelmi kedvezményben részesülő gyermek számára, akit fogyatékos gyermekek számára nappali ellátást nyújtó, az Szt. hatálya alá tartozó fogyatékosok nappali intézményében helyeztek el;

*d)* az 1-8. évfolyamon felül nappali rendszerű iskolai oktatásban részt vevő tanuló számára, ha

*da)* nevelésbe vették, vagy

*db)* utógondozói ellátásban részesül.

(2) Az intézményi gyermekétkeztetést az **intézményi térítési díj 50%-os normatív kedvezményével kell biztosítani**

*a)* az 1-8. évfolyamon felül nappali rendszerű iskolai oktatásban részt vevő tanuló számára, ha rendszeres gyermekvédelmi kedvezményben részesül;

*b)* az 1-8. és az azon felüli évfolyamon nappali rendszerű iskolai oktatásban részt vevő tanuló számára, ha olyan családban él, amelyben három vagy több gyermeket nevelnek, feltéve, hogy az (1) bekezdés *b)* pont *ba)* alpontja alapján a tanuló nem részesül ingyenes intézményi gyermekétkeztetésben;

*c)* az (1) bekezdés *a), b)* és *d)* pontja szerinti életkorú, tartósan beteg vagy fogyatékos gyermek számára, feltéve, hogy az (1) bekezdés alapján a gyermek nem részesül ingyenes intézményi gyermekétkeztetésben.

A községben a Csengődi Napközi Otthonos Óvodában, KT Csengődi Általános Iskolájában alábbiak szerint vették igénybe a gyerekek / tanulók az étkeztetési lehetőséget.

|  |  |  |  |  |  |
| --- | --- | --- | --- | --- | --- |
| **Intézmény** | **Étkeztetési napok száma** | **100%-os normatív kedvezményben részesülők száma (átlagosan)** | **50%-os normatív kedvezményben részesülők száma**  **(átlagosan)** | **Normatív kedvezményben nem részesülők száma (átlagosan)** | **Étkeztettek száma összesen (átlagosan)** |
| **Csengődi Napközi Otthonos Óvoda** | 220 | 65 | 0 | 0 | 65 |
| **KT Csengődi Általános Iskolája** | 185 | 70 | 10 | 17 | 97 |

**3. Az önkormányzat által biztosított személyes gondoskodást nyújtó ellátások**

A szociális igazgatásról és szociális ellátásokról szóló 1993. évi III. törvény (a továbbiakban: Szt.) és a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 2016. január 1. napján hatályba lépő rendelkezései által új ellátási forma jött létre, a család – és gyermekjóléti szolgáltatás, amely a gyermekjóléti szolgáltatás és a családsegítés teljes integrációja jött létre. Ezzel egyidejűleg létrejöttek a járási székhelyeken megalakultak a család-és gyermekjóléti központok

A gyermekjóléti szolgáltatás olyan, a gyermek érdekeit védő speciális személyes szociális szolgáltatás, amely a szociális munka módszereinek és eszközeinek felhasználásával szolgálja a gyermek testi és lelki egészségének, családban történő nevelkedésének elősegítését, a gyermek veszélyeztetettségének megelőzését, a kialakult veszélyeztetettség megszüntetését, illetve a családjából kiemelt gyermek visszahelyezését.

A gyermekjóléti szolgáltatás a családsegítéssel egy szolgáltató - a család- és gyermekjóléti szolgálat (a továbbiakban: gyermekjóléti szolgálat) - keretében működtethető. A gyermekjóléti szolgálat ellátja a Gyvt. 39. § és a (2) bekezdés szerinti gyermekjóléti szolgáltatási feladatokat, valamint a családsegítés Szt. 64. § (4) bekezdése szerinti feladatait.

Az Önkormányzat a család-és gyermekjóléti szolgáltatás feladatait az Önkormányzat által fenntartott Csengőd Község Önkormányzatának Família Szociális Alapszolgáltatási Központon keresztül biztosítja 1 főállású családsegítő alkalmazásával.

2017. évben az alábbi **szakmai tevékenységet** végezték:

* **Alapellátás** keretében végzett családgondozás: **22 fő**

családok száma : **11**

## Védelembe vett gyermekek száma: 6 gyermek

## családok száma 6

A Szolgálatnál megjelent személyek száma (nem halmozott adat) **849 alkalom**

* **Együttműködési megállapodás alapján 56 fő**

családok száma : **30**

## Egyszeri alkalommal megjelentek száma 113 fő

családok száma : **87**

### Jelzőrendszer tagjaival való együttműködés

Az intézmény rendszeres kapcsolatot tart valamennyi gyermekkel foglalkozó intézménnyel, gyámhivatallal, pártfogó felügyelői szolgálattal, védőnői szolgálattal, házi gyermekorvosokkal, rendőrséggel.

Ezeknek az intézményeknek az aktív részvételével a Szolgálat működteti és koordinálja a **gyermekvédelmi észlelő és jelző rendszert**. A szakmai munkakapcsolat hatékonynak és korrektnek minősíthető.

A jelzőrendszer tagjai 23 esetben jeleztek a család- és gyermekjóléti szolgálat felé, melyet főleg a köznevelési és a védőnői jelzés teszi ki.

**Veszélyeztetett gyermekek adatai :**

* nevelési probléma : 12
* családi konfliktus : 4
* tankötelezettség mulasztása : 5
* szülök, családok életvitele 1

**A Gyermekjóléti Szolgálat szakmai tevékenységeinek száma :**

* Információnyújtás 10
* Segítőbeszélgetés 170
* Ügyintézéshez való segítségnyújtás 234
* Közvetítés ellátásokhoz való hozzáférés
  + - * pénzbeli 25
      * természetbeni 19
* Esetkonferencia 2
* Esetmegbeszélés 12
* Esetkonzultáció 50
* Környezettanulmány elkészítésében való közreműködés 12
* Családlátogatás 180
* Adományközvetítés 72
* Jogi tanácsadás 62
* Szakmaközi megbeszélés 1

A gyermekjóléti szolgálat alapvető prevenciós feladata az észlelő – és jelzőrendszer működtetése. A jelzőrendszer működésének célja a gyermekekkel kapcsolatos problémák időben történő felismerése, és azok minél előbbi enyhítése, megoldása, mellyel elősegíti a gyermek családjában történő nevelkedését.

**Különféle szolgáltatások igénybevétele, prevenciós szolgáltatások:**

* Szolgáltatások: ingyenes jogi tanácsadás
* Közvetítés pszichológushoz, család-és gyermekjóléti központba, nevelési tanácsadóba
* Nyári kézműves tábor szervezése **2017. augusztus 7. – 2017. augusztus 11. – ig. (26 gyermek vett részt)**

**Programok :** Barkácsolás

kreatív foglalkozások,

ügyességi- és társasjátékok,vetélkedők.

Akasztóról Emily, a terápiás kutya látogatása

judo bemutató, oktatás

Bűnmegelőzési előadás a kiskőrösi rendőrkapitányság gyermek – és ifjúságvédelmi előadójával

Kerékpártúra.

Az általános iskola és az óvodás gyermekek rendszeresen szerepelnek az intézmény ünnepein. Az óvodások segítettek nekünk lebontani a karácsonyfát, februárban pedig együtt farsangoztunk. Jöttek hozzánk a kertbe tojást keresni, tornázni. Jöttek az időseket köszönteni és almás süteménnyel kedveskedtek nekik. Az óvoda által szervezett Márton napi libaünnepen az intézményünk udvarán közösen mulathattunk.

Az iskolások minden évben színvonalas karácsonyi műsort adnak.

A tavalyi év decemberétől minden hónapban a 0-3 év közötti rendszeres gyermekvédelmi kedvezményre jogosult gyermek családja a Leginkább Rászoruló Személyeket Támogató Operatív program keretén belül élelmiszercsomagot vehetnek át. A szolgálatnak a háttérmunkában van szerepe. Értesíti és tájékoztatja a családot, illetve segédkezik a csomagosztás sikeres lebonyolításában.

A jelzőrendszer nagy segítséget jelent a gyermekjóléti tevékenység hatékony működésében. Az esetek nagy részében azonban, teljes összefogással sem tudjuk a várt eredményt elérni, sokszor meg kell elégednünk a kis eredményekkel.

**A gyermekek napközbeni ellátásának, gyermekek átmeneti gondozásának biztosítása**

## A gyermekek napközbeni ellátásának biztosítása Csengődön az óvodában történik.

Az Önkormányzat önállóan tartja fenn a Csengődi Napközi Otthonos Óvodát. Az óvodába 71 gyermek részesült óvodai ellátásban.

**4. Szakmai ellenőrzések tapasztalatai**

2017. évben szakmai ellenőrzés nem volt.

**5. Jövőre vonatkozó javaslatok**

A gyermekek védelme vonatkozásában a jövőre vonatkozó céloknak, elképzeléseknek arra kell irányulniuk, hogy a község megfelelő környezeti feltételeket teremtsen a feltörekvő fiatal korosztály számára, ahol otthonosan érzik magukat, ahol kiszámíthatóak az életviszonyaik, ahol problémák esetén szakértő segítséget találnak azok megoldásához, és ahol felkészülhetnek a felelősen élő és cselekvő magyar állampolgárként való életükre.

Kiemelten fontos a prevenciós tevékenység a hátrányokkal küzdő iskoláskorú gyermekek, fiatalok és családjaik számára szülői szerepet erősítő, családi konfliktusokat rendező, a családi kohéziót erősítő, valamint az oktatási rendszeren kívüli integrációs, prevenciós programok, felvilágosító, tájékoztató jellegű előadások lebonyolítása.

Ehhez továbbra is együtt kell, hogy működjenek a különböző szakterületek gyermekekkel foglalkozó szakemberei, hiszen egymás szakmai kompetenciáit felhasználva valósulhat meg a gyermekvédelmi rendszer gyors, pontos, hatékony és kiszámítható módon történő működése.

**6. Bűnmegelőzési program**

A Kiskőrösi Rendőrkapitányság Ifjúságvédelmi és Bűnmegelőzési Osztály bűnmegelőzési főelőadója a KT Csengődi Általános Iskolájában és a Família Szociális Alapszolgáltatási Központban tart előadásokat. A nyári táborban pedig a gyermekek részére baleset –és áldozatválás megelőzését célzó programokat tartottak.

Az általános iskola felső tagozatok a biztonságos internet használatot ismerhették meg, valamint drogprevenciós előadásokon vettek részt.

**A gyermekkorú és fiatalkorú bűnelkövetők és az általuk elkövetett bűncselekmények számának alakulása:**

A tárgyévben lopás és verekedés miatt 2 kiskorú állt pártfogói felügyelet alatt.

**7. Civil szervezetek részvétele**

A gyermekek veszélyeztetésének csökkentése érdekében civil szerveződés nem alakult a községben. A